text: জাতীয় অর্থোপেডিক হাসপাতাল ও পুনর্বাসন প্রতিষ্ঠান (নিটোর) বাংলাদেশের রাজধানী ঢাকা শের-এ-বাংলা নগরে অবস্থিত একটি অর্থোপেডিক হাসপাতাল। এর মধ্যে স্নাতক ও স্নাতকোত্তর ইনস্টিটিউট রয়েছে। আগে এই প্রতিষ্ঠানের তত্বাবধানে কৃত্তিম অঙ্গ তৈরি ও সংযোজন করা হতো। ১৯৭২ সালে  শহীদ সোহরাওয়ার্দী হাসপাতালে অস্থায়ী ভাবে পঙ্গু হাসপাতালের কার্যক্রম শুরু হয়েছিল। উদ্দেশ্য ছিল জরুরী ভিত্তিতে আহত মুক্তিযোদ্ধাদের চিকিৎসা করা। এটির প্রতিষ্ঠাতা পরিচালক হলেন বিদেশি চিকিৎসক ডক্টর আরজে গাষ্টন। ২০০২ সালের অক্টোবরে ইনস্টিটিউটের নাম পরিবর্তন করে জাতীয় অর্থোপেডিক হাসপাতাল ও পুনর্বাসন প্রতিষ্ঠান (নিটোর) করা হয়। নিটোর পূর্বে ঢাকা বিশ্ববিদ্যালয় এবং বর্তমানে বঙ্গবন্ধু শেখ মুজিব মেডিকেল বিশ্ববিদ্যালয় অনুমোদিত।
  
  এখানে মাস্টার অফ সার্জারি (এমএস) (অর্থোপেডিক্স) এবং ডি আর্থো. ডিগ্রি প্রদান করা হয়। নিটোর  বাংলাদেশ মেডিকেল অ্যান্ড ডেন্টাল কাউন্সিল স্বীকৃত প্রতিষ্ঠান।
  
  বিভাগ 
  
   অর্থোপেডিকস এবং ট্রমাটোলজি 
  অকুপেশনাল থেরাপি  
   ফিজিওথেরাপি 
   শারীরিক ওষুধ 
   প্লাস্টিক সার্জারি 
   অ্যানেস্থেসিওলজি 
   ট্রান্সফিউশন মেডিসিন 
   রোগবিদ্যা 
   রেডিওলজি এবং ইমেজিং 
   হৃদ্বিজ্ঞান 
   সমাজ কল্যাণ
  
  তথ্যসূত্র
  
  বহিঃসংযোগ 
    
  
  বিষয়শ্রেণী:১৯৭২-এ বাংলাদেশে প্রতিষ্ঠিত
  বিষয়শ্রেণী:১৯৭২-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:ঢাকার হাসপাতাল
title: জাতীয় অর্থোপেডিক হাসপাতাল ও পুনর্বাসন প্রতিষ্ঠান